Somatro ežeras
Somatro ežeras (pranc. Etang Saumâtre) – ežeras Espanjolos saloje, pietryčių Haityje, Kul de Sako įduboje, netoli sienos su Dominikos Respublika. Ežeras druskingas. Ilgis 25 km, plotis iki 10 km. Plotas 181 km² (didžiausias šalies ežeras). Toliau rytuose telkšo Enrikilijo ežeras. Ežero vanduo ryškiai mėlynos spalvos, lengvai druskingas, pakrantės apaugusios dygiais krūmais ir kaktusais. Somatro ežere gyvena įvairūs vandens paukščiai, gausu flamingų, amerikinių krokodilų.